CELEX: 62010TN0070
Language: da
Date: 2010-02-19 00:00:00
Title: Sag T-70/10: Sag anlagt den 19. februar 2010 — Feralpi mod Kommissionen

17.4.2010   
            
            
               DA
            
            
               Den Europæiske Unions Tidende
            
            
               C 100/61
            
         Sag anlagt den 19. februar 2010 — Feralpi mod Kommissionen
   (Sag T-70/10)
   2010/C 100/91
   Processprog: italiensk
   
      Parter
   
   
      Sagsøger: Feralpi Holding SpA (Brescia, Italien) (ved avvocato G. Roberti og avvocato I. Perego)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede beslutning annulleres.
            
         
               —
            
            
               Den ved den anfægtede beslutning pålagte bøde ophæves eller nedsættes.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Feralpi Holding har fremsat følgende søgsmålsgrunde:
   
               —
            
            
               Der er sket en tilsidesættelse af kollegialitetsprincippet, idet Kommissionen ikke har forelagt kommissærkollegiet en udgave af den anfægtede beslutning, der omfattede samtlige nødvendige faktiske og retlige elementer.
            
         
               —
            
            
               Valget af lovhjemlen er forkert. Det gøres i den forbindelse gældende, at Kommissionen ikke kunne støtte den anfægtede beslutning om konstatering af en tilsidesættelse af artikel 65 KS på forordning nr. 1/2003 (1), når EKSF-traktaten var udløbet.
            
         
               —
            
            
               Der er sket en tilsidesættelse af retten til forsvar. Det gøres i den forbindelse gældende, at Kommissionen ikke har tilsendt Feralpi Holding en klagepunktsmeddelelse og ikke har gjort det muligt for selskabet at udøve sin ret til forsvar. Kommissionen har desuden givet Feralpi Holding uheldige frister og afskåret selskabet fra aktindsigt.
            
         
               —
            
            
               Der er sket en tilsidesættelse af kriterierne for tilregnelse af en overtrædelse. Det er sagsøgerens opfattelse, at Kommissionen urigtigt har tilregnet Feralpi Holding overtrædelsen, uden at den har taget hensyn til den i mellemtiden indtrådte ændring i Feralpis selskabsstruktur.
            
         
               —
            
            
               Det gøres endvidere gældende, at Kommissionen ved at finde, at rundt armeringsbeton ikke kan substitueres med andre varer fra jernindustrien, såsom net og bjælker, har defineret det relevante marked urigtigt og uden grund har afvist, at det relevante geografiske marked omfatter hele Fællesskabet.
            
         
               —
            
            
               Det gøres ligeledes gældende, at Kommissionen har kvalificeret den i beslutningen undersøgte adfærd som en enkelt, kompleks og vedvarende overtrædelse af de fællesskabsretlige konkurrenceregler, hvorved Feralpi Holding er tilregnet deltagelsen i denne overtrædelse, og Kommissionen har således tilsidesat artikel 65 KS og foretaget en urigtig vurdering af de faktiske omstændigheder.
            
         Endelig har sagsøgeren anført, at Kommissionen har fastsat bøden urigtigt.
   
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).